
	[bookmark: nev]BARTA ZOLTÁN
hzb597@gmail.com
Programtervező informatikus
MSc, 5. félév
Eötvös Loránd Tudományegyetem
Informatikai Kar
	
[bookmark: _GoBack]






Témavezető:
	Kovács Szilárd
PhD hallgató, ELTE IK




Intelligens Forgalomirányítási Rendszer

Kulcsszavak: multi-ágens rendszer; megerősítéses tanulás; forgalomirányítás;
A városi közlekedési torlódások napjaink egyik legsúlyosabb problémáját jelentik, amelyek számos negatív következménnyel járnak. Az intelligens forgalomirányító rendszerek és a mesterséges intelligencia, különösen a megerősítéses tanulás alapú megközelítések, jelentős potenciállal bírnak a közlekedésirányítás optimalizálásában. A központosított irányítórendszerek azonban jelentős skálázhatósági és komplexitási problémában szenvednek. Ezzel szemben, a decentralizált rendszerek könnyen skálázhatók, dinamikusabbak, de nem érik el a központosított rendszerek teljesítményét. Kutatásunk célja egy olyan decentralizált rendszer kifejlesztése volt, amely könnyen skálázható, alacsony komplexitású és emellett képes megközelíteni egy centralizált rendszer teljesítményét.
A kutatás során egy multi-ágenses, megerősítéses tanuláson alapuló rendszert fejlesztettünk ki. Az algoritmus valós idejű adatok alapján elemzi a forgalmi helyzeteket, és dinamikusan irányítja a közlekedési lámpákat. Beépítettünk egy kommunikációs mechanizmust is, amely lehetővé teszi a különböző csomópontok közötti együttműködést és adatáramlást. A tanítási során felépített tanulás módszert alkalmaztunk, továbbá végeztünk egy kommunikációs mechanizmust erősítő finomhangolást is. Az algoritmus teljesítményét különböző városi forgalmi helyzetekben végzett szisztematikus szimulációs tesztekkel értékeltük.
A kutatás során kifejlesztett rendszer a közlekedés hatékonyságában jelentős javulásokat eredményezett. A rendszer akár 80%-os csökkenést is elért a járművek átlagos várakozási idejében, a hagyományos, előre definiált szabályrendszerekhez képest. A kommunikációs mechanizmussal kiegészítve, pedig további 5%-ot javított az eredményeken.
Az eredmények azt mutatják, hogy már egy egyszerű kommunikációs mechanizmus is jelentősen javíthatja a teljesen decentralizált rendszerek teljesítményét. Ez különösen hasznos lehet olyan alkalmazási területeken ahol a rugalmasság és a hatékonyság egyaránt kulcsfontosságú, mint például szenzorrendszerek, energetikai hálózatok és forgalomirányítás. A kommunikációs mechanizmus lehetővé teszi az ágensek közötti információmegosztást, amely révén a rendszer képes közelíteni a központosított megoldások teljesítményéhez, miközben megtartja a decentralizált rendszerek előnyeit.
--- ACM klasszifikáció ---
- Computing methodologies / Multi-agent systems
- Computing methodologies / Cooperation and coordination
- Computing methodologies / Partially-observable Markov decision processes



